CELEX: 32012D0790
Language: bg
Date: 2012-12-14 00:00:00
Title: 2012/790/ЕС: Решение за изпълнение на Комисията от 14 декември 2012 година за целите на Решение 2009/470/ЕО на Съвета по отношение на финансовата помощ от Съюза за референтната лаборатория за изследване на остатъчни вещества за периода от 1 януари до 31 декември 2012 година (нотифицирано под номер C(2012) 9286)

18.12.2012   
            
            
               BG
            
            
               Официален вестник на Европейския съюз
            
            
               L 348/28
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 14 декември 2012 година
   за целите на Решение 2009/470/ЕО на Съвета по отношение на финансовата помощ от Съюза за референтната лаборатория за изследване на остатъчни вещества за периода от 1 януари до 31 декември 2012 година
   (нотифицирано под номер C(2012) 9286)
   (само текстът на нидерландски език е автентичен)
   (2012/790/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 31, параграфи 1 и 2 от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 32, параграф 7 от него,
   като има предвид, че:
   
               (1)
            
            
               В съответствие с член 31 от Решение 2009/470/ЕО на референтните лаборатории на Европейския съюз може да се предоставя финансова помощ от Съюза.
            
         
               (2)
            
            
               В съответствие с член 75 от Регламент (ЕО, Евратом) № 1605/2002 на Съвета (3) (наричан по-нататък „Финансовият регламент“) и член 90, параграф 1 от Регламент (ЕО, Евратом) № 2342/2002 на Комисията (4) (наричан по-нататък „правилата за прилагане“) поемането на разходи от бюджета на ЕС се предхожда от решение за финансиране, прието от институцията или от органите, на които институцията е делегирала правомощия, в което се предвиждат съществените елементи на предполагащото разход действие.
            
         
               (3)
            
            
               В Регламент за изпълнение (ЕС) № 926/2011 на Комисията от 12 септември 2011 г. за целите на Решение 2009/470/ЕО относно финансова помощ от Съюза за референтните лаборатории на ЕС за фуражи и храни и за ветеринарномедицинския сектор (5) се предвижда, че финансовата помощ от Европейския съюз се предоставя, при условие че одобрените работни програми се изпълняват ефективно и че бенефициерът предоставя цялата необходима информация в рамките на определени срокове.
            
         
               (4)
            
            
               С Регламент (ЕС) № 563/2012 на Комисията от 27 юни 2012 г. за изменение на приложение VII към Регламент (ЕО) № 882/2004 на Европейския парламент и на Съвета по отношение на списъка на референтните лаборатории на ЕС (6) Institute for Food Safety, Wageningen, Нидерландия (RIKILT) беше определен за референтна лаборатория на ЕС за изследвания на остатъчни вещества, с обратна сила, считано от 1 януари 2012 г.
            
         
               (5)
            
            
               През септември 2011 г. като част своята кандидатура RIKILT представи временна работна програма за 2012 година. След определянето му за референтна лаборатория RIKILT представи актуализирана работна програма и съответния прогнозен бюджет. Комисията оцени и одобри работните програми и съответните прогнозни бюджети, представени от референтните лаборатории на Европейския съюз за 2012 г.
            
         
               (6)
            
            
               Работната програма се изпълнява от 1 януари 2012 г. Поради това е необходимо финансиране, считано от 1 януари 2012 г.
            
         
               (7)
            
            
               Тъй като работният план за 2012 година представлява достатъчно подробна рамка по смисъла на член 90, параграфи 2 и 3 от правилата за прилагане, настоящото решение представлява решение за финансиране.
            
         
               (8)
            
            
               Съобразно това следва да бъде предоставена финансова помощ от Съюза на определените референтни лаборатории на ЕС, за да бъдат съфинансирани техните дейности по изпълнение на функциите и задълженията, предвидени в член 32 от Регламент (ЕО) № 882/2004. Финансовата помощ от Съюза следва да покрива 100 % от допустимите разходи, определени в Регламент за изпълнение (ЕС) № 926/2011.
            
         
               (9)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (7) програмите за унищожаване и контрол на болести по животните (ветеринарни мерки) се финансират от Европейския фонд за гарантиране на земеделието (ЕФГЗ). Наред с това в член 13, втора алинея от посочения регламент се предвижда, че в надлежно обосновани извънредни случаи за мерки и програми, обхванати от Решение 90/424/ЕИО на Съвета от 26 юни 1990 г. относно разходите във ветеринарната област (8), извършените разходи под формата на административни разходи и разходи за персонала от държавите членки и бенефициерите на помощ от ЕФГЗ се поемат от фонда. За целите на финансовия контрол се прилагат членове 9, 36 и 37 от Регламент (ЕО) № 1290/2005.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   1.   Одобрява се работната програма за 2012 година, представена от RIKILT – Institute for Food Safety, част от Wageningen University & Research Centre, на 27 септември 2011 г.
   2.   Съюзът предоставя финансова помощ на RIKILT – Institute for Food Safety, част от Wageningen University & Research Centre, за изследване на остатъчни вещества. Лабораторията изпълнява функциите и задълженията, установени в приложение VII, част I, точка 12, буква а) от Регламент (ЕО) № 882/2004.
   3.   Финансовата помощ от ЕС е в размер на 100 % от допустимите разходи, както са дефинирани в Регламент за изпълнение (ЕС) № 926/2011, направени от въпросния институт за изпълнение на работната програма, и възлиза на максимум 470 000 ЕUR за периода от 1 януари до 31 декември 2012 г., от които максимум 25 000 EUR са предназначени за организирането на технически семинар относно изследванията на остатъчни вещества.
   Член 2
   Адресат на настоящото решение е RIKILT – Institute for Food Safety, част от Wageningen University & Research Centre, Akkermaalsbos 2, Building № 123, 6708 WB Wageningen, Нидерландия.
   
      Съставено в Брюксел на 14 декември 2012 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      (2)  ОВ L 165, 30.4.2004 г., стр. 1.
   
      (3)  ОВ L 248, 16.9.2002 г., стр. 1.
   
      (4)  ОВ L 357, 31.12.2002 г., стр. 1.
   
      (5)  ОВ L 241, 17.9.2011 г., стр. 2.
   
      (6)  ОВ L 168, 28.6.2012 г., стр. 24.
   
      (7)  ОВ L 209, 11.8.2005 г., стр. 1.
   
      (8)  ОВ L 224, 18.8.1990 г., стр. 19.